Казанда герой-очучы Дамир Йосыпов турында фильм массакүләм күрсәтеләчәк

	16 мартта Россиянең киң прокатына Сарик Андреасянның «На солнце, вдоль рядов кукурузы» фильмы чыга. Фильм 2019 елның августындагы чын вакыйгалар буенча төшерелгән: ул вакытта герой-очучы, татар егете Дамир Йосыпов ашыгыч рәвештә самолетны кукуруз кырына утыртып, 200дән артык пассажирны коткара.	 20 мартта, фильм прокатка чыкканнан соң, «Татаркино» оешмасы кинотасманың массакүләм күрсәтүен оештырып, республика акциясе уздырачак. Казанда акциягә «Синема 5» кинотеатрлары кушыла (3 кинозал - «Парк Хаус»сәүдә үзәгендә һәм 3 кинозал – «Республика» сәүдә үзәгендә). Фильм 13:00 сәгатьтә күрсәтелә. Фильм 14:00 сәгатьтә Казанның 124 урынлы «Мир» кинотеатрында да күрсәтеләчәк. «На солнце, вдоль рядов кукурузы» кинотасмасы «Пушкин картасы» программасының фильмнар исемлегенә кергән.   
	---	
Татаркино

	№ --- | 16.03.2023	


